**ikt.szám: ……../2023.**

**J E G Y Z Ő K Ö N Y V**

**Készült:** Nagyacsád község Önkormányzata Képviselő-testületének 2023. november 22-én 18 óra 40 perckor megtartott nyilvános üléséről.

**Helye:** Nemesgörzsönyi Közös Önkormányzati Hivatal Nagyacsádi Kirendeltsége

**Jelen vannak:**

Szalóky Nándor Polgármester

Szakács Balázsné

Tima Zoltán Ferenc

Tóth Péter

képviselők

**Távol van**: Kolonics Szilvia

**Tanácskozási joggal jelen van:** Novák Edit aljegyző

Meghívott: -

**Érdeklődő:** -

Szalóky Nándor Polgármester: Köszönti a képviselőket. Megállapítja, hogy az ülés határozatképes, mivel a megválasztott 5 fő képviselőből 4 fő jelen van. Kolonics Szilvia képviselő távolmaradását előre jelezte. Javasolja a hatósági ügyek napirend elé felvenni a belső ellenőrzési terv elfogadása napirendet 5.) napirendként. Mivel kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról.

Nagyacsád község Önkormányzatának Képviselő-testülete 4 igen szavazattal, tartózkodás és ellenszavazat nélkül a következő határozatot hozta:

**46/2023.(XI.22.) önkormányzati határozat**

Nagyacsád Község Önkormányzatának képviselő-testülete 2023. november 22-i ülésének napirendjét az alábbiak szerint határozza meg:

1. Pápakörnyéki Önkormányzatok Feladatellátó Társulás Társulási Megállapodás módosítása

Előadó: polgármester

1. Az Önkormányzat Szervezeti és Működési Szabályzatáról szóló 11/2014.(XI.12.) önkormányzati rendelet módosításáról szóló rendelet módosítása

Előadó: polgármester

1. A pénzbeli és természetbeni támogatásokról és az ezzel kapcsolatos eljárási szabályokról szóló 4/2021. (III.24.) önk. rendelet módosítása

Előadó: polgármester

1. Magyar Falu Programban benyújtandó pályázat tárgyalása

Előadó: polgármester

1. Belső ellenőrzési terv tárgyalása

Előadó: polgármester

1. Hatósági ügyek

Előadó: polgármester

**Napirendek tárgyalása:**

**1)Pápakörnyéki Önkormányzatok Feladatellátó Társulás Társulási Megállapodás módosítása**

**Előadó: polgármester**

Szalóky Nándor polgármester tájékoztatja a Képviselő-testületet, hogy a Társulási Megállapodás módosítására az alábbi indokok miatt kerül sor:

a) A Társulás 2023. szeptember 1-től nem lát el orvosi ügyeleti feladatellátást, a foglalkoztatottakkal kapcsolatos munkáltatói intézkedések 2023. évben megtörténtek.

b) A Társulás évek óta nem lát el érdemben sportszervezési feladatokat, így ennek a feladatellátásnak a megszüntetése indokolt.

c) A jogszabályi előírásoknak megfelelő határidőben több tag önkormányzat a tagságát érintő döntést hozott.

- Nyárád Község Önkormányzata döntött arról, hogy 2024. január 1-től a család és gyermekjóléti feladatokat nem a Társulás keretében kívánja ellátni. Ez a határozat Nyárád, Dáka, Pápasalamon, Pápadereske községek feladatellátását érinti. Dáka Község Önkormányzata Nyárád Község Önkormányzata határozatát külön határozattal vette tudomásul.

- Külsővat Község Önkormányzata, Nyárád Község Önkormányzata, Pápadereske Község Önkormányzata, Pápasalamon Község Önkormányzata határozatot hozott arról, hogy 2023. december 31. nappal kiválik a Társulásból.

- Marcalgergelyi Község Önkormányzata, Nemesszalók Község Önkormányzata, Vinár Község Önkormányzata határozatot hozott arról, hogy a belső ellenérzési feladatokat 2024. január1-től nem a Társulás keretében kívánja ellátni.

Az Önkormányzatok határozata az előterjesztés melléklete.

Az orvosi ügyeleti feladatellátás és a sportfeladatok 2024. január 1-től történő megszűnése, valamint a Tag Önkormányzatok határozatai alapján 2024. január 1-től az alábbi Önkormányzatok Tagsága szűnik meg a Feladatellátó Társulásban:

Egyházaskesző Község Önkormányzata

Külsővat Község Önkormányzata

Malomsok Község Önkormányzata

Marcalgergelyi Község Önkormányzata

Marcaltő Község Önkormányzata

Mihályháza Község Önkormányzata

Nemesszalók Község Önkormányzata

Nyárád Község Önkormányzata

Pápadereske Község Önkormányzata

Pápasalamon Község Önkormányzata

Várkesző Község Önkormányzata

1. A Társulási Megállapodás 7.1. pont szerinti módosítása a Társulás által 2024. január 1-től ellátandó feladatokat és ahhoz tartozó kormányzati funkciókat rögzíti. Törlésre került az ügyeleti és a sport feladatok ellátása.

2. A Társulási Megállapodás 8.3.pontja, ami az egészségügyi feladatellátást tartalmazta 2023. december 31. nappal hatályát veszti.

3. A Társulási Megállapodás 8.5. pontja, ami a sport feladatok ellátását tartalmazta 2023. december 31. nappal hatályát veszti.

4. A Társulási Megállapodás 13.1.1 pontja vonatkozásában törlésre került az egészségügyi feladatellátásra vonatkozó rendelkezés.

5. A Társulási Megállapodás 13.1.4. pontja vonatkozásában törlésre került az orvosi ügyelet telephelye.

6. A Társulási Megállapodás 1. melléklete a 2024. január 1-től Tag Önkormányzatok felsorolását tartalmazza.

7. A Társulási Megállapodás 1/a melléklete a 2024. január 1-től Tag Önkormányzatok polgármestereinek felsorolását tartalmazza.

8. A Társulási Megállapodás 2. melléklet 1. pontja Nyárád Község Önkormányzata és hozzá tartozó települések nélkül rögzíti a 2024. január 1-től a család és gyermekjóléti szolgáltatások társulási feladatellátását.

9. A Társulási Megállapodás 2. melléklet 2. pontja módosításának indoka, hogy Nyárád, Pápadereske, Pápasalamon községek házi segítségnyújtás feladatellátása 2024. január 1-től megszűnik.

10. A Társulási Megállapodás 2. melléklet 4. pontja, háziorvosi ügyelet 2023. december 31. nappal megszűnik.

11. A Társulási Megállapodás 2. melléklet 4. pontja módosításának indoka, hogy a Külsővat, Marcalgergelyi, Nemesszalók, Nyárád, Pápasalamon, Pápadereske, Vinár községek belső ellenőrzési feladatellátása, 2023. december 31. nappal megszűnik.

Szalóky Nándor polgármester megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**47/2023.(XI.22.) önkormányzati határozata**

Nagyacsád Község Önkormányzatának Képviselő-testülete a Pápakörnyéki Önkormányzatok Feladatellátó Társulása Társulási Megállapodásának 25. módosítását, valamint azt egységes szerkezetben az előterjesztés 1. és 2. melléklet szerinti tartalommal jóváhagyja.

A Képviselő-testület felhatalmazza a Társulás elnökét, hogy a Társulási Megállapodás törzskönyvi átvezetése kapcsán a technikai jellegű módosításokat saját hatáskörben végrehajtsa.

Határidő: Azonnal

Felelős: Polgármester

**2) Az Önkormányzat Szervezeti és Működési Szabályzatáról szóló 11/2014.(XI.12.) önkormányzati rendelet módosításáról szóló rendelet módosítása**

**Előadó: polgármester**

Szalóky Nándor polgármester elmondja, hogy szükséges az SZMSZ technikai jellegű módosítása. Az önkormányzat tagja a Mezőlak-Nagyacsád Óvodafenntartó társulásnak, és ez a pont tévesen kikerült a rendeletből, szükséges a visszahelyezése.

Szalóky Nándor polgármester megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő rendeletet alkotja:

**11/2023. (XI. 23.) önkormányzati rendelete**

**Nagyacsád község Önkormányzat Képviselő-testülete úgy döntött, hogy az Önkormányzat Szervezeti és Működési Szabályzatáról szóló 11/2014.(XI.12.) önkormányzati rendelet módosításáról szóló**, fenti számú rendeletét az előterjesztésben foglaltaknak megfelelően megalkotja.

**3)A pénzbeli és természetbeni támogatásokról és az ezzel kapcsolatos eljárási szabályokról szóló 4/2021. (III.24.) önk. rendelet módosítása**

**Előadó: polgármester**

Szalóky Nándor polgármester elmondja, hogy a rendelet 16/B.§ (2) pontjában meghatározott természetbeni támogatás egy főre jutó összegét módosítani szükséges, mivel a szociális normatíva nem ad lehetőséget ekkora összegű természetbeni juttatás nyújtására. Számítások szerint 17.500 Ft-ban kellene meghatározni.

Szalóky Nándor polgármester megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő rendeletet alkotja:

**12/2023. (XI. 28.) önkormányzati rendelete**

**Nagyacsád község Önkormányzat Képviselő-testülete úgy döntött, hogy a pénzbeli és természetbeni támogatásokról és az ezzel kapcsolatos eljárási szabályokról szóló 4/2021. (III.24.) önk. rendelet módosításáról szóló, fenti** számú rendeletét az előterjesztésben foglaltaknak megfelelően megalkotja.

**4)Magyar Falu Programban benyújtandó pályázat tárgyalása**

**Előadó: polgármester**

Szalóky Nándor polgármester elmondja, hogy megjelent a Magyar Falu Program pályázati kiírása. Egy pályázatot lehet benyújtani. Óvoda épületének felújítására, önkormányzati tulajdonban lévő épület fejlesztésére, temetők kisléptékű infrastrukturális fejlesztésére, eszközbeszerzésre, óvodai játszóudvar, közterületi játszóterek fejlesztésére, kommunális eszközök beszerzésére, falubusz beszerzésre. Falubuszra nem tud az önkormányzat pályázni, mert nincs a buszban elég kilométer, az óvoda fel lett újítva, a kultúrház is, javasolja az ifjúsági klub felújítására a pályázat benyújtását. Tervek már vannak, mert korábban is pályáztunk, a költségvetést kell felfrissíteni.

Tima Zoltán Ferenc képviselő megkérdezi, hogy piacra nem lehetne-e pályázni.

Szakács Balázsné alpolgármester megkérdezi, hogy a magtár épületet esetleg felújítani?

Szalóky Nándor polgármester elmondja, hogy a keretösszeg 50 millió Ft, így abból a piacot nem lehet megcsinálni. A pályázati kiírás tartalmazza, hogy milyen funkcióval ellátott önkormányzati ingatlant lehet felújítani, és ebbe az ifjúsági klub fér bele.

Szalóky Nándor polgármester megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**48/2023.(XI.22.) önkormányzati határozata**

Nagyacsád Község Önkormányzatának Képviselő-testülete úgy döntött, hogy pályázatot nyújt be a Magyar Falu Program keretében „Önkormányzati tulajdonú ingatlanok fejlesztése, önkormányzati feladatellátáshoz kapcsolódó beszerzések” című alprogramra, azon belül „Önkormányzati tulajdonban lévő ingatlanok fejlesztése ” pályázati kiírásra (MFP/ÖTIFB/2024/ÖTIK). Felhatalmazza a polgármestert a szükséges intézkedések megtételére, a pályázat benyújtására.

Felelős: polgármester

Határidő: 2024. január 12.

**5)Belső ellenőrzési terv tárgyalása**

**Előadó: polgármester**

Szalóky Nándor polgármester elmondja, hogy megérkezett a Pápakörnyéki Önkormányzatok Feladatellátó Társulásától a 2024. évi belsőellenőrzési terv. Ismerteti az előterjesztést.

Csuka Géza alpolgármester megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**49/2023.(XI.22.) önkormányzati határozata**

Nagyacsád Község Önkormányzatának Képviselő-testülete úgy döntött, hogy Nagyacsád Község Önkormányzat 2024. évi belsőellenőrzési tervét az előterjesztés szerint jóváhagyja.

Felelős: aljegyző

Határidő: folyamatos

Szalóky Nándor polgármester megkérdezi, van-e még valakinek kérdése, hozzászólása?

Megállapítja, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2023. november 23 -i nyilvános ülést 19 óra 35 perckor berekeszti és zárt ülés keretében folytatja tovább.

K.m.f.

Szalóky Nándor Ivanics Barbara

polgármester jegyző

A jegyzőkönyv tartalmáért felel:

Novák Edit

aljegyző